Qeveria e Kosovës ka zhvilluar sot një takim me përfaqësuesit e Zyrave të vendeve perëndimore në Prishtinë.
Bisedimet për statusin, çështjet ekonomike dhe pozita e pakicave, kanë qenë temat kryesore të takimit. Kryeministri Bajram Kosumi tha se për palën kosovare, pavarësia e kosovës do të jetë e panegociueshme.
Ndërkaq, shefi i Zyrës amerikane, Philip Goldberg, duke mos dashur ta paragjykonte rezultatin përfundimtar të bisedimeve, tha se kompromiset për çështje të ndryshme do të jenë të domosdoshme gjatë procesit.